حضرت عمر بن عبدالعزیز کے ہاتھوں ایک جن کا کفن دفن
حضرت عمر بن عبدالعزیز مکہ تشریف لے جارہے تھے کہ صحرا میں آپ نے ایک مردہ سانپ دیکھا، آپ نے وہیں زمین کھود کر اس کو دفن کردیا۔ یکایک ایک آواز آئی: ''خدا کی رحمت ہو تجھ پر اے سرق!'' میں گواہی دیتا ہوں کہ میں نے رسول اللہ صلی اللہ علیہ وسلم سے سنا ہے، آپۖ فرماتے تھے کہ :''اے سرق! تو صحرا میں مرے گا اور میری امت کا ایک بہترین آدمی تجھے دفن کرے گا۔'' یہ سن کر حضرت عمر بن عبدالعزیز نے پوچھا: خدا تجھ پر رحم کرے یہ کس کی آواز ہے؟ جواب آیا کہ میں جن ہوں اور یہ سانپ سرق ہے۔ سرق ان جنات میں سے ہے، جنہوں نے آنحضرت صلی اللہ علیہ وسلم سے بیعت کی تھی اس کے اور میرے سوا اب کوئی نہیں رہا۔ (حوالہ ہفتہ روزہ ۴۸، ۲۰۰۹)